Международен бестселър Книга на годината на Irish Book Awards 2024 Книга на годината на Waterstones за 2024 Парите носят свобода и я отнемат, вдъхновяват и покваряват. Но какво всъщност представляват? Непреодолима бариера пред утопията или най-устойчив двигател на успеха? Както ще ви убеди авторитетният икономист Дейвид Макуилямс, парите играят ключова роля във всички аспекти на цивилизацията – от политиката до изкуството. Парите определят отношенията между служител и работодател, купувач и продавач, търговец и производител. Но не само това: те дефинират връзката между управляваните и управляващите, между държавата и гражданите. Парите отключват удоволствия, поставят цена на желанията, изкуството и творчеството. Мотивират ни да се стремим, да постигаме, да изобретяваме, да поемаме рискове. Изваждат на показ тъмната страна на човека, провокирайки алчност, завист, омраза, насилие и разбира се, колониализъм. Специалистът по глобална икономика Дейвид Макуилямс ни повежда на епично и увлекателно пътешествие по следите на иновациите, сътресенията и трансформациите: от глинените плочки в Месопотамия до монетите в Древна Гърция; от математиката на средновековния арабски свят до Френската революция; от появата на американския долар през зараждането на търговията по Пътищата на коприната и пазарите в Маракеш до днешния Уолстрийт и криптовалутите. По пътя ще ви срещне с пъстро множество от новатори, императори, мошеници и спекуланти, разбунвали обществото и променили живота на всички. И ще разберете, че „парите са сложни, защото и хората са сложни“.